ΟΔΗΓΙΑ 1999/91/ΕΚ ΤΗΣ ΕΠΙΤΡΟΠΗΣ

της 23ης Νοεμβρίου 1999

για την τροποποίηση της οδηγίας 90/128/ΕΟΚ σχετικά με τα πλαστικά υλικά και αντικείμενα που προορίζονται να έρθουν σε επαφή με τρόφιμα

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/109/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα υλικά και αντικείμενα που προορίζονται να έρθουν σε επαφή με τρόφιμα(1), και ιδίως το άρθρο 3,

Μετά από διαβούλευση με την επιστημονική επιτροπή τροφίμων,

Εκτιμώντας τα ακόλουθα:

(1) Το άρθρο 3 παράγραφος 2 της οδηγίας 90/128/ΕΟΚ της Επιτροπής(2), όπως τροποποιήθηκε τελευταία από την οδηγία 96/11/ΕΚ(3), προβλέπει αναθεώρηση του παραρτήματος ΙΙ.

(2) Με βάση τα διαθέσιμα στοιχεία, ορισμένα μονομερή των οποίων η χρήση επιτρέπεται προσωρινά σε εθνικό επίπεδο μπορούν να περιληφθούν στο κοινοτικό κατάλογο.

(3) Μετά τη θέσπιση της οδηγίας 90/128/ΕΟΚ ζητήθηκε να επιτραπεί η χρήση άλλων μονομερών και ότι τα διαβιβασθέντα τεχνικά στοιχεία επιτρέπουν την προσθήκη τους στον κοινοτικό κατάλογο.

(4) Στο παράρτημα ΙΙΙ της οδηγίας 90/128/ΕΟΚ παρατίθεται κατάλογος προσθέτων ο οποίος πρέπει να τροποποιηθεί για να ενσωματωθούν και άλλα πρόσθετα που αξιολογήθηκαν πλήρως από την επιστημονική επιτροπή τροφίμων.

(5) Οι περιορισμοί που έχουν επιβληθεί ήδη για ορισμένες ουσίες πρέπει να τροποποιηθούν με βάση τα διαθέσιμα στοιχεία.

(6) Ο ισχύων συνολικός κατάλογος προσθέτων είναι ενδεικτικός και δεν περιέχει επομένως όλες τις ουσίες που είναι αποδεκτές σήμερα έστω και σε ένα τουλάχιστον κράτος μέλος· οι ουσίες αυτές μπορούν επομένως να εξακολουθήσουν να ρυθμίζονται από τις εθνικές νομοθεσίες εν αναμονή της αποφάσεως για την ένταξή τους στον κοινοτικό κατάλογο.

(7) Η παρούσα οδηγία καθορίζει κριτήρια καθαρότητας για έναν μικρό μόνο αριθμό ουσιών· οι άλλες ουσίες για τις οποίες απαιτούνται κριτήρια καθαρότητας θα εξακολουθήσουν να ρυθμίζονται ως προς το θέμα αυτό από τις εθνικές νομοθεσίες έως ότου ληφθεί σχετική απόφαση σε κοινοτικό επίπεδο.

(8) Τα μέτρα που προβλέπονται από την παρούσα οδηγία δεν υπερβαίνουν τα αναγκαία για την επίτευξη των στόχων που έχουν τεθεί ήδη στην οδηγία 89/109/ΕΟΚ.

(9) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 90/128/ΕΟΚ τροποποιείται ως εξής:

1. Στο άρθρο 3 παράγραφος 5 διαγράφεται η τέταρτη περίπτωση.

2. Το άρθρο 3α αντικαθίσταται από το ακόλουθο κείμενο: "Άρθρο 3α

Στο παράρτημα ΙΙΙ παρατίθεται ατελής κατάλογος προσθέτων που μπορούν να χρησιμοποιούνται στη βιομηχανική παραγωγή πλαστικών υλικών καθώς και των περιορισμών στη χρήση."

3. Παρεμβάλλονται τα ακόλουθα άρθρα 3β και άρθρο 3γ: "Άρθρο 3β

Μόνο τα προϊόντα του παραρτήματος ΙV τα οποία λαμβάνονται με βακτηριακή ζύμωση μπορούν να έρχονται σε επαφή με τα τρόφιμα.

Άρθρο 3γ

1. Οι προδιαγραφές που αφορούν ορισμένες ουσίες των παραρτημάτων ΙΙ, ΙΙΙ και ΙV παρατίθενται στο παράρτημα V.

2. Οι σημειώσεις που αντιστοιχούν στους αριθμούς σε παρένθεση στη στήλη 'Περιορισμοί ή/και προδιαγραφές' παρατίθενται στο παράρτημα VΙ."

4. Το παράρτημα ΙΙ τροποποιείται σύμφωνα με το παράρτημα Ι της παρούσας οδηγίας.

5. Το παράρτημα ΙΙΙ τροποποιείται σύμφωνα με το παράρτημα ΙΙ της παρούσας οδηγίας.

6. Το κείμενο που παρατίθεται στο παράρτημα ΙΙΙ της παρούσας οδηγίας προστίθεται ως παραρτήματα ΙV, V και VΙ.

Άρθρο 2

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία έως την 31η Δεκεμβρίου 2000. Ενημερώνουν αμέσως την Επιτροπή σχετικά.

Τα κράτη μέλη επιτρέπουν, από την 1η Ιανουαρίου 2002, το εμπόριο και τη χρήση πλαστικών υλών και αντικειμένων που προορίζονται να έρθουν σε επαφή με τρόφιμα και ανταποκρίνονται στην παρούσα οδηγία.

Τα κράτη μέλη απαγορεύουν, από την 1η Ιανουαρίου 2003, τη βιομηχανική παραγωγή και εισαγωγή στην Κοινότητα πλαστικών υλών και αντικειμένων που προορίζονται να έρθουν σε επαφή με τρόφιμα και δεν ανταποκρίνονται στην παρούσα οδηγία.

2. Όταν τα κράτη μέλη θεσπίζουν τις διατάξεις που αναφέρονται στην παράγραφο 1, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Ο παρούσα οδηγία αρχίζει να ισχύει την εικοστή ημέρα από τη δημοσίευσής του στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 23 Νοεμβρίου 1999.

Για την Επιτροπή

Erkki LIIKANEN

Μέλος της Επιτροπής

(1) ΕΕ L 40 της 11.2.1989, σ. 38.

(2) ΕΕ L 75 της 21.3.1990, σ. 19.

(3) ΕΕ L 61 της 12.3.1996, σ. 26.

ΠΑΡΑΡΤΗΜΑ Ι

Το παράρτημα ΙΙ τροποποιείται ως εξής: 1. Στην παράγραφο 5, η τέταρτη περίπτωση αντικαθίσταται από το ακόλουθο κείμενο: "- Στήλη 4 (Περιορισμοί ή/και προδιαγραφές). Μπορούν να συμπεριλαβάνονται:

- το όριο ειδικής μετανάστευσης (SML),

- η μέγιστη επιτρεπόμενη ποσότητα της ουσίας στο τελικό υλικό ή αντικείμενο (QM),

- η μέγιστη επιτρεπόμενη ποσότητα της ουσίας στο τελικό υλικό ή αντικείμενο εκφρασμένη σε mg ανά 6 dm2 της επιφάνειας που έρχεται σε επαφή με τα τρόφιμα (QMA),

- τυχόν άλλοι περιορισμοί που αναφέρονται ειδικά,

- προδιαγραφές κάθε είδους σχετικές με την ουσία ή το πολυμερές."

2. Ο τίτλος της στήλης 4 αντικαθίσταται από τον ακόλουθο τίτλο:"Περιορισμοί ή/και προδιαγραφές"

3. Τα μέρη Α και Β τροποποιούνται σύμφωνα με τα προσαρτήματα 1 έως 5.

"Προσάρτημα 1

Κατάλογος μονομερών και άλλων αρχικών ουσιών που προστίθενται στο μέρος Α του παραρτήματος ΙΙ της οδηγίας 90/128/ΕΟΚ

>ΘΕΣΗ ΠΙΝΑΚΑ>

Προσάρτημα 2

Κατάλογος μονομερών και άλλων αρχικών ουσιών του μέρους Α του παραρτήματος ΙΙ της οδηγίας 90/128/ΕΟΚ ως προς τα οποία τροποποιείται το περιεχόμενο της στήλης "περιορισμοί ή/και προδιαγραφές"

>ΘΕΣΗ ΠΙΝΑΚΑ>

Προσάρτημα 3

Κατάλογος μονομερών και άλλων αρχικών ουσιών του μέρους Β που διαγράφονται από το μέρος Β του παραρτήματος ΙΙ της οδηγίας 90/128/ΕΟΚ

>ΘΕΣΗ ΠΙΝΑΚΑ>

Προσάρτημα 4

Κατάλογος μονομερών και άλλων αρχικών ουσιών του μέρους Β του παραρτήματος ΙΙ της οδηγίας 90/128/ΕΟΚ ως προς τα οποία τροποποιείται το περιεχόμενο της στήλης "περιορισμοί ή/και προδιαγραφές"

>ΘΕΣΗ ΠΙΝΑΚΑ>

Προσάρτημα 5

Κατάλογος μονομερών και άλλων αρχικών ουσιών που μεταφέρονται από το μέρος Β στο μέρος Α του παραρτήματος ΙΙ της οδηγίας 90/128/ΕΟΚ

>ΘΕΣΗ ΠΙΝΑΚΑ>"

ΠΑΡΑΡΤΗΜΑ II

Το παράρτημα ΙΙΙ τροποποιείται ως εξής: 1. Στην παράγραφο 5, η τέταρτη περίπτωση αντικαθίσταται από το ακόλουθο κείμενο: "- στήλη 4 (Περιορισμοί ή/και πραδιαγραφές). Μπορούν να συμπεριλαμβάνονται:

- το όριο ειδικής μετανάστευσης (SML),

- η μέγιστη επιτρεπόμενη ποσότητα της ουσίας στο τελικό υλικό ή αντικείμενο (QM),

- η μέγιστη επιτρεπόμενη ποσότητα της ουσίας στο τελικό υλικό ή αντικείμενο εκφρασμένη σε mg ανά 6 dm2 της επιφάνειας που έρχεται σε επαφή με τα τρόφιμα (QMA),

- τυχόν άλλοι περιορισμοί που αναφέρονται ειδικά,

- προδιαγραφές κάθε είδους σχετικές με την ουσία ή το πολυμερές."

2. Ο τίτλος της στήλης 4 αντικαθίσταται από τον ακόλουθο τίτλο: "Περιορισμοί ή/και προδιαγραφές"

3. Ο "Ατελής κατάλογος προσθέτων", που παρατίθεται μετά την παράγραφο 7, τροποποιείται σύμφωνα με τα προσαρτήματα 1, 2 και 3.

"Προσάρτημα 1

Κατάλογος πρόσθετων που ενσωματώνεται στο παράρτημα III της οδηγίας 90/128/ΕΟΚ

>ΘΕΣΗ ΠΙΝΑΚΑ>

Προσάρτημα 2

Κατάλογος πρόσθετων του παραρτήματος ΙΙΙ της οδηγίας 90/128/ΕΟΚ ως προς τα οποία τροποποιείται το περιεχόμενο της στήλης "Αριθ. CAS"

>ΘΕΣΗ ΠΙΝΑΚΑ>

Προσάρτημα 3

Κατάλογος πρόσθετων του παραρτήματος ΙΙΙ της οδηγίας 90/128/ΕΟΚ που διαγράφονται

>ΘΕΣΗ ΠΙΝΑΚΑ>"

ΠΑΡΑΡΤΗΜΑ ΙΙΙ

Προστίθενται τα ακόλουθα παραρτήματα IV, V και VI:

"ΠΑΡΑΡΤΗΜΑ IV

ΠΡΟΪΟΝΤΑ ΛΑΜΒΑΝΟΜΕΝΑ ΜΕ ΒΑΚΤΗΡΙΑΚΗ ΖΥΜΩΣΗ

>ΘΕΣΗ ΠΙΝΑΚΑ>

ΠΑΡΑΡΤΗΜΑ V

ΠΡΟΔΙΑΓΡΑΦΕΣ

Μέρος Α: Γενικές προδιαγραφές

(Θα καθοριστούν αργότερα)

Μέρος Β: Άλλες προδιαγραφές

>ΘΕΣΗ ΠΙΝΑΚΑ>

ΠΑΡΑΡΤΗΜΑ VI

ΣΗΜΕΙΩΣΕΙΣ ΠΟΥ ΑΦΟΡΟΥΝ ΤΗ ΣΤΗΛΗ "ΠΕΡΙΟΡΙΣΜΟΙ Ή/ΚΑΙ ΠΡΟΔΙΑΓΡΑΦΕΣ"

(1) Προειδοποίηση: υπάρχει κίνδυνος υπέρβασης του SML για τους προσομοιωτές λιπαρών τροφίμων.

(2) ΟΕΙΜ(Σ) στη συγκεκριμένη περίπτωση σημαίνει ότι το άθροισμα της μετανάστευσης των ουσιών που αντιστοιχούν στους PM/REF.nr.: 10060 και 23920 δεν πρέπει να υπερβαίνει τους προβλεπόμενους περιορισμούς.

(3) ΟΕΙΜ(Σ) στη συγκεκριμένη περίπτωση σημαίνει ότι το άθροισμα της μετανάστευσης των ουσιών που αντιστοιχούν στους PM/REF.nr.: 15760, 16990, 47680, 53650 και 89440 δεν πρέπει να υπερβαίνει τους προβλεπόμενους περιορισμούς.

(4) ΟΕΙΜ(Σ) στη συγκεκριμένη περίπτωση σημαίνει ότι το άθροισμα της μετανάστευσης των ουσιών που αντιστοιχούν στους PM/REF.nr.: 19540 και 19960 δεν πρέπει να υπερβαίνει τους προβλεπόμενους περιορισμούς.

(5) ΟΕΙΜ(Σ) στη συγκεκριμένη περίπτωση σημαίνει ότι το άθροισμα της μετανάστευσης των ουσιών που αντιστοιχούν στους PM/REF.nr.: 14200 και 14230 δεν πρέπει να υπερβαίνει τους προβλεπόμενους περιορισμούς.

(6) ΟΕΙΜ(Σ) στη συγκεκριμένη περίπτωση σημαίνει ότι το άθροισμα της μετανάστευσης των ουσιών που αντιστοιχούν στους PM/REF.nr.: 66560 και 66580 δεν πρέπει να υπερβαίνει τους προβλεπόμενους περιορισμούς.

(7) ΟΕΙΜ(Σ) στη συγκεκριμένη περίπτωση σημαίνει ότι το άθροισμα της μετανάστευσης των ουσιών που αντιστοιχούν στους PM/REF.nr.: 30080, 42320, 45195, 45200, 53610, 81760, 89200 και 92030 δεν πρέπει να υπερβαίνει τους προβλεπόμενους περιορισμούς.

(8) ΟΕΙΜ(Σ) στη συγκεκριμένη περίπτωση σημαίνει ότι το άθροισμα της μετανάστευσης των ουσιών που αντιστοιχούν στους PM/REF.nr.: 85840 και 95725 δεν πρέπει να υπερβαίνει τους προβλεπόμενους περιορισμούς.

(9) ΟΕΙΜ(Σ) στη συγκεκριμένη περίπτωση σημαίνει ότι το άθροισμα της μετανάστευσης των παρακάτω ουσιών δεν πρέπει να υπερβαίνει τους προβλεπόμενους περιορισμούς.

α) Badge = δις (2,3-εποξυπροπυλ)αιθέρας του 2,2-δις(4 υδροξυφαινυλο)προπανίου

β) Badge. H2O

δ) Badge. HCI

ε) Badge. 2HCI

στ) Badge. H2O.HCI

Εντούτοις, σε υδατικούς προσομοιωτές τροφίμων, το ΟΕΙΜ(Σ) θα πρέπει να περιλαμβάνει και το Badge. H2O (c) εκτός εάν το υλικό ή το αντικείμενο είναι επισημασμένο για χρήση σε επαφή μόνο με τρόφιμα ή/και ποτά για τα οποία έχει αποδειχθεί ότι το σύνολο της μετανάστευσης των ουσιών που αναφέρονται στα σημεία α), β), δ), ε) και στ) δεν μπορεί να υπερβεί το 1 mg/kg.

(10) Προειδοποίηση: Υπάρχει κίνδυνος η μετανάστευση της ουσίας να αλλοιώσει τα οργανοληπτικά χαρακτηριστικά του τροφίμου με το οποίο έρχεται σε επαφή και στην περίπτωση αυτή το τελικό προϊόν να μην ανταποκρίνεται στο άρθρο 2 δεύτερη περίπτωση της οδηγίας 89/109/ΕΟΚ."